《满江红 其四 醉饮史远公斋中有感，四用回韵》
清代·董元恺

天地茫茫，愁无尽、销愁无术。应只有、浇愁惟酒，不烦蔘术。

花下频招松下鹤，盘中又检山中栗。料吾身、烂醉是生涯，须千日。

梦欲醒，庄周漆。心常醉，刘伶匹。任挥毫草檄，请缨投笔。

薄劣自甘糟粕劳，不才且入山林密。抚长锥、终岁处囊中，何由出。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。